als_Latn dik_Latn sag_Latn
Ndahet dyshja juaj e preferuar, Flori Mumajesi: Nuk do të punoj më me Dj Vicky-n
Producenti i njohur Flori Mumajesi dhe Dj Vicky kanë realizuar dy bashkëpunime që janë kthyer në hite menjëherë dhe numërojnë me miliona klikime në Youtube. Është e pamundur që sa herë kjo dyshe performon, e gjithë salla të mos ngrihet në këmbë dhe të këndojë në kor dy “Nallanet” e tyre.
Më tepër se kolegë, Flori dhe Viki janë miq shumë të mirë, të cilët jo rrallëherë i kemi parë bashkë, madje shpesh komunikimi mes tyre na ka bërë edhe për të qeshur. Besojmë se shumë prej jush e mbajnë mend Bletushen dhe Ganiun, dy personazhet me të cilët kemi qeshur shumë, të cilët çunat i personifikuan duke shfrytëzuar thjesht disa filtra Snapchat-i.
Megjithatë, duket se diçka ka ndodhur. Vetëm pak orë më parë producenti i njohur ka postuar një foto ku shfaqet në krah të Vikit, edhe pse shkrimi bashkangjitur fotos nuk është edhe aq miqësor (në dukje).
“Me DJ Vicky-n, me të cilin nuk do të punoj më… Faleminderit për bashkëpunimin!”- shkruan Flori.
Nisur nga fotoja mund të themi se kanë qenë duke festuar. Por ç’të ketë ndodhur vallë mes dy çunave më vonë? Apo mos ndoshta Flori po na punon të gjithëve një rreng? Fansat menjëherë kanë filluar të pyesin se çfarë ka ndodhur, edhe pse të gjithë do ishim të lumtur që gjithçka kjo të ishte thjesht një shaka./Blitz.al/
als_Latn als_Latn als_Latn als_Latn als_Latn als_Latn